**Հաստատված է**

**Հայաստանի Հանրապետության**

 **շուկայի վերահսկողության**

 **տեսչական մարմնի ղեկավարի**

**2022 թվականի հունվարի 31-ի**

**N69-Ա հրամանով**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇՈՒԿԱՅԻ ՎԵՐԱՀՍԿՈՂՈՒԹՅԱՆ**

**ՏԵՍՉԱԿԱՆ ՄԱՐՄԻՆ**

**ՀԱՇՎԵՏՎՈՒԹՅՈՒՆ**

**2021 ԹՎԱԿԱՆԻ**

**ԳՈՐԾՈՒՆԵՈՒԹՅԱՆ**

**Բովանդակություն**

1. **Ներածություն 3**
2. **Սահմանված թիրախներին հասնելու միջոցները**

 **և դրանց արդյունքները 4**

1. **Իրազեկման միջոցառումները 10**
2. **Վերահսկողության ոլորտում առկա ռիսկերը 11**
3. **Խորհրդատվական գործունեությունը**

**և դրանց արդյունքները 13**

1. **Կանխարգելիչ միջոցառումները, դրանց**

**նպատակները և արդյունքները 16**

1. **Ստուգումները և դրանց արդյունքները 17**
2. **Տնտեսվարող սուբյեկտների կողմից կատարվող**

**իրավական խախտումները և դրանց նկատմամբ**

**կիրառված պատասխանատվության միջոցները 19**

1. **Օրենսդրական առաջարկները 20**
2. **Պաշտոնատար անձանց գործողությունների կամ**

**անգործության դեմ բողոքները 24**

1. **Վերահսկման ոլորտի կանխատեսումը 24**
2. **Որակի ստորաբաժանման կոմից կատարողականի**

**գնահատման վերաբերյալ տարեկան հաշվետվությունը 25**

1. **Ներածություն**

Շուկայի վերահսկողության տեսչական մարմնի (այսուհետ՝ ՇՎՏՄ) 2021 թվականի տարեկան գործունեության վերաբերյալ հաշվետվության (այսուհետ՝ Հաշվետվություն) մշակման համար հիմք են հանդիսացել «Տեսչական մարմինների մասին» Հայաստանի Հանրապետության օրենքի, Հայաստանի Հանրապետության վարչապետի 2018 թվականի հունիսի 11-ի N732-Լ որոշմամբ հաստատված ՇՎՏՄ-ի կանոնադրության դրույթները, ՇՎՏՄ-ի 2021 թվականի գործունեության և ստուգումների տարեկան ծրագրերը, որակի ապահովման ստորաբաժանման կողմից իրականացված կատարողականի գնահատումը և այլ իրավական ակտերը:

ՇՎՏՄ-ն 2021 թվականին իրականացրել է ոչ պարենային արտադրանքի անվտանգության, չափումների միասնականության ապահովման, համապատասխանության գնահատման, նյութական պահուստի ոլորտներում պետական վերահսկողություն՝ աշխատանքային ռեսուրսները նպատակաուղղելով դեպի առավել ռիսկային ոլորտները, տնտեսվարող սուբյեկտները և ապահովելով հայտնաբերված խախտումների կանխարգելումը, անվտանգ ոչ պարենային արտադրանքների առկայությունը, ինչպես նաև ստուգաչափված չափման միջոցների շահագործումը շուկայում:

2019 թվականին հրավիվել է ՇՎՏՄ կառավարման խորհրդի 10 նիստ և կայացվել է թվով 17 որոշում, 2020 թվականին՝ 7 նիստ, 15 որոշում, իսկ 2021 թվականին՝ 17 նիստ և կայացվել է 17 որոշում:

1. **Սահմանված թիրախներին հասնելու միջոցները և դրանց արդյունքները**

ՇՎՏՄ-ն 2021թ. գործունեության տարեկան ծրագրով սահմանված թիրախներին հասնելու համար իրականացրել է իրազեկման, խորհրդատվական աշխատանքներ, ինչպես նաև կիրառել վերահսկողական լծակները:

ՇՎՏՄ-ն 2021թ. գործունեության տարեկան ծրագիրը կազմելիս թիրախավորել էր հետևյալ ոլորտները՝

*ա) Չափումների միասնականության ապահովման և տեխնիկական կանոնակարգման ենթակա բնագավառներ.*

1. ավտոմոբիլային բենզին և դիզելային վառելիք,
2. հեղուկացված ածխաջրածնային գազեր,

*բ) Չափումների միասնականության ապահովման բնագավառ.*

1. ավտոգազալիցքավորման ճնշակայաններ,
2. ավտոմոբիլային տրանսպորտային միջոցների տեխզննում,
3. կաթնամթերքի և մսամթերքի արտադրություն,
4. նշանակված հավատարմագրման լաբորատորիա,
5. հանքաարդյունաբերություն:

*գ) Տեխնիկական կանոնակարգման ենթակա բնագավառ*.

1. խաղալիքներ,
2. երեխաների և դեռահասների համար նախատեսված արտադրանք,
3. բետոնի ամրանավորման համար օգտագործվող պողպատե արտադրանք,
4. ցեմենտներ,
5. օծանելիքակոսմետիկական արտադրանք,
6. կենցաղային և սանիտարահիգիենիկ նշանակության արտադրանք,
7. թեթև արդյունաբերության արտադրանք:

Ավտոմոբիլային բենզինի և դիզելային վառելիքի, ինչպես նաև հեղուկացված ածխաջրածնային գազերի ոլորտներում ռիսկերը հիմնականում պայմանավորված են այդ արտադրանքների անվտանգության ցուցանիշների խախտմամբ և թերալիցքավորմամբ: Առկա ռիսկերի նվազեցման (զսպման) նպատակով ՇՎՏՄ-ն իրականացրել է (նախատեսում է) հետևյալ միջոցառումները.

ՇՎՏՄ-ն, նպատակ ունենալով բարելավել անվտանգ ավտոմոբիլային բենզինի և դիզելային վառելիքի առկայությունը շուկայում, ձեռք է բերել մարդու կյանքին և առողջությանն առավել վնաս պատճառող ցուցանիշի՝ K-5 դասի վառելիքի ծծմբի տեսակարար կշիռը որոշող լաբորատոր սարքավորում: ՇՎՏՄ-ն նախատեսում է 2022 թվականին ձեռք բերել նաև հեղուկ ածխաջրածնային գազերի նկատմամբ վերահսկողություն իրականացնելու նպատակով համապատասխան լաբորատոր փորձարկման սարքեր: Այս սարքերի միջոցով ՇՎՏՄ-ն հնարավորություն կստանա նվազեցնել ստուգման տևողությունը, արագ արձագանքել դիմում-բողոքներին, ինչպես նաև խնայել լաբորատոր փորձաքննության համար հատկացված ֆինանսական միջոցները:

Այս սարքերի շահագործման նպատակով նախատեսվում է այդ լաբորատորիաների հավատարմագրում, որի գործընթացն արդեն իսկ սկսվել է:

Վերը նշվածով պայմանավորված ՇՎՏՄ-ի կազմում ստեղծվել է նմուշառման, լաբորատոր փորձաքննությունների և չափումների իրականացման վարչություն:

ՇՎՏՄ-ի նախաձեռնությամբ և անմիջական մասնակցությամբ 2021 թվականի մարտի 24-ին ՀՀ Ազգային ժողովը փոփոխություն է կատարել «Վարչական իրավախախտումների վերաբերյալ» ՀՀ օրենսգրքում (ուժի մեջ է մտել 2021 թվականի հունիսի 7-ին), որով բարձրացվել են բարձր ճնշման և հեղուկ ածխաջրածնային գազերի, ինչպես նաև բենզինի լցակայաններում չափագիտական և վառելիքի որակին առնչվող խախտումների համար սահմանված տուգանքների չափը (50-100 հազ. դրամի փոխարեն սահմանվել է 500 հազ. դրամ և 2 մլն. դրամ): 2021 թվականի հունվարից մինչև 2021 թվականի հունիսի 7-ը իրականացված ստուգումների արդյունքում ավտոմոբիլային բենզինի և դիզելային վառելիքի անվտանգության ցուցանիշների խախտումները կազմել են 71%, իսկ 2021 թվականի հունիսի 7-ից մինչև տարեվերջ՝ 59%: Այսինքն՝ օրենսդրական փոփոխությունների արդյունքնում անվտանգության ցուցանիշները բարելավվել են 12%-ով:

Ավտոմոբիլային բենզին և դիզելային վառելիքի, հեղուկացված ածխաջրածնային գազերի, ինչպես նաև ԱԳԼՃԿ-ների ոլորտներում չափագիտական կանոնների և նորմերի նկատմամբ արդյունավետ վերահսկողություն իրականացնելու նպատակով ՇՎՏՄ-ն ձեռք է բերել ավտոմոբիլային բենզինի և դիզելային վառելիքի չափանոթներ, հեղուկացված ածխաջրածնային գազերի փորձանմուշ վերցնելու և քաշը որոշող համապատասխան սարքեր, ինչպես նաև բարձր ճնշման բնական գազի բալոններ և համապատասխան կշեռքներ:

ԱԳԼՃԿ-ների ոլորտում թույլ տրված հիմնական խախտումն է ՀՀ կառավարության 2008 թվականի օգոստոսի 28-ի N 1101-Ն որոշմամբ հաստատված տեխնիկական կանոնակարգի 87-րդ կետի 5-րդ ենթակետի պահանջի չկատարումը, այն է` բնական գազի կոմպրեսացված վառելիքի լիցքավորման բաշխիչ աշտարակը պետք է սահմանափակի լիցքավորվող գազի ճնշումը` մինչև 19,6 ՄՊա:

Չափումների միասնականության ոլորտում առկա ռիսկերը նվազեցնելու նպատակով ՇՎՏՄ-ի նախաձեռնության արդյունքում 2021 թվականի մայիսի 26-ին ընդունվել է.

ա) [«Չափումների](http://snund.am/%D5%B0%D5%B0-%D6%85%D6%80%D5%A5%D5%B6%D6%84%D5%A8-%D5%BD%D5%B6%D5%B6%D5%A4%D5%A1%D5%B4%D5%A9%D5%A5%D6%80%D6%84%D5%AB-%D5%A1%D5%B6%D5%BE%D5%BF%D5%A1%D5%B6%D5%A3%D5%B8%D6%82%D5%A9%D5%B5%D5%A1%D5%B6/) միասնականության ապահովման մասին» ՀՀ օրենքում փոփոխություն կատարելու մասին Հայաստանի Հանրապետության ՀՕ-230-Ն օրենքը, ըստ որի ՇՎՏՄ-ին վերապահել Է՝

* առանց «Ստանդարտացման և չափագիտության ազգային մարմին» ՓԲԸ-ի ներկայացուցչի ստուգումների ժամանակ չափումների իրականացման իրավասություն,
* ըստ անհրաժեշտության ստուգման արդյունքներով արձանագրված իրավախախտման հիման վրա տրված կարգադրագրի հետ մեկտեղ կապարակնքում (դրոշմում),
* կարգադրագրի պահանջները սահմանված ժամկետում չպահպանելու և (կամ) առանց ՇՎՏՄ-ի հետ գրավոր համաձայնեցման չափագիտական վերահսկողություն իրականացնող ծառայողի կողմից դրված կապարակնիքը (դրոշմը) վնասելու կամ հանելու համար օրենքով սահմանված կարգով պատասխանատվության միջոցի կիրառում,
* ծառայությունների մատուցման ոլորտում վերահսկողության իրականացում:

բ) «Հայաստանի Հանրապետությունում ստուգումների կազմակերպման և անցկացման մասին» օրենքում լրացումներ կատարելու մասին» ՀՀ ՀՕ-232-Ն օրենքը, ինչի արդյունքում ՇՎՏՄ-ին վերապահվել է.

* ստուգման հրամանը առանց նախապես ծանուցման չափագիտական վերահսկողություն իրականացնելու իրավասություն,
* ստուգում իրականացնող անձի կամ ստուգում իրականացնող պետական մարմնի կողմից տնտեսավարող սուբյեկտին օրենքով նախատեսված իրավասությունների շրջանակներում տրված նախկին ստուգմամբ հայտնաբերված թերությունների և խախտումների վերացման վերաբերյալ հանձնարարականի (կարգադրագրի) պահանջների կատարման փաստացի վիճակը պարզելուն ուղղված ստուգումներ իրականացնելու իրավասություն:

2021 թվականին ավտոմոբիլային բենզին և դիզելային վառելիք իրացնող 82 տնտեսվարող սուբյեկտի մոտ իրականացված չափագիտական կանոնների և նորմերի ստուգման արդյունքում հայտնաբերվել են խախտման 52 դեպք (63.4%), իսկ 2020-ին 35 տնտեսվարող սուբյեկտի մոտ իրականացված ստուգումների արդյունքում՝ 15 դեպք (42.8%): Բացահայտված խախտումները աճել են 20,6%-ով:

2021 թվականի ընթացքում ստուգումներ է իրականացվել ավտոմոբիլային բենզին և դիզելային վառելիք իրացնող թվով 75 տնտեսվարող սուբյեկտի մոտ՝ տեխնիկական կանոնակարգերի նկատմամբ և վերցվել է թվով 143 ավտոմոբիլային բենզինի և դիզելային վառելիքի փորձանմուշ: Lաբորատոր փորձարկման արդյունքում փորձանմուշների 35.6%-ի մոտ հայտնաբերվել են ծծմբի զանգվածային մասի, ածխաջրածինների ծավալային մասի և օկտանային թվի անհամապատասխանություններ: 2020 թվականի ընթացքում ստուգումներ է իրականացնել թվով 38 տնտեսվարող սուբյեկտի մոտ և վերցվել է թվով 51 փորձանմուշ, որից 48.5%-ի մոտ են հայտնաբերվել անհամապատասխանություններ: Անվտանգության ցուցանիշները բարելավվել են 12.9%-ով:

2021 թվականի ընթացքում չափագիտական կանոնների և նորմերի ստուգումներ են իրականացնել հեղուկ գազ վաճառող թվով 56 տնտեսվարող սուբյեկտի մոտ, ինչի արդյունքում 44-ի մոտ (78.6%) հայտնաբերվել են չափագիտական կանոնների և նորմերի խախտումներ: 2020-ին 32 տնտեսվարող սուբյեկտի մոտ իրականացված ստուգումների արդյունքում՝ 20 դեպք (62.5%): Բացահայտված խախտումները աճել են 16%-ով:

2021 թվականին ԱԳԼՃԿ-ների ոլորտում 82 տնտեսվարող սուբյեկտի մոտ իրականացված ստուգումներից 68-ում (82.9%) հայտնաբերվել են խախտումներ, իսկ 2020-ին 43-ից 25-ի (58.1%) մոտ:

Չափագիտության ոլորտում՝ նախատեսվել էր ստուգաչափված չափման միջոցների շահագործման աճ՝ 12-15%-ով:

ՇՎՏՄ-ի կողմից 2021 թվականի ընթացքում իրականացված ստուգումների արդյունքում բացահայտված խախտումների և թերությունների վերացման նպատակով ստուգաչափվել է թվով 587 չափման միջոց (2020-ին՝ 470, 2019-ին՝ 409):

2021 թվականի ընթացքում 236 տնտեսվարող սուբյեկտի մոտ իրականացվել են չափագիտական կանոնների և նորմերի ստուգում, որի արդյունքում 163 տնտեսվարող սուբյեկտի մոտ (69.1%) հայտնաբերվել են չափագիտական կանոնների և նորմերի խախտումներ: 2020 թվականին՝ 264-ի մոտ, որից 173-ի մոտ (65.5%) հայտնաբերվել են խախտումներ, իսկ 2019 թվականին՝ 126-ի մոտ, որից 78-ի մոտ (61.9%):

Չափումների միասնականության ապահովման ոլորտում բացահայտված խախտումների քանակային աճը հիմնականում պայմանավորված է ՇՎՏՄ-ի նախաձեռնության արդյունքում վերը նշված օրենքների ընդունմամբ:

Համապատասխանության գնահատման ոլորտում՝ նախատեսվել էր համապատասխանության գնահատման ընթացակարգ անցած ոչ պարենային արտադրանքի աճ՝ 8-10%-ով:

ՇՎՏՄ-ի կողմից 2021 թվականի ընթացքում իրականացված ստուգումների արդյունքում բացահայտված խախտումների և թերությունների վերացման նպատակով տնտեսվարող սուբյեկետները դիմել և համապատասխան մարմիններից ստացել են թվով 57 համապատասխանության գնահատման փաստաթուղթ՝ սերտիֆիկատներ և հայտարարագրեր (2019-ին՝ 191, 2020-ին՝ 91): Գտնում ենք, որ նախորդ տարվա ընթացքում իրականացված ստուգումների քանակի (504 ստուգում) նկատմամբ 2021 թվականի ընթացքում իրականացված ստուգումների քանակի (514 ստուգում) աճի (2.0%) պարագայում առանց համապատասխանության գնահատման փաստաթղթերի ոչ պարենային արտադրանքների հայտնաբերման քանակի կտրուկ նվազումը (60%) վկայում է դրանց անվտանգության մասին:

2021 թվականի ընթացքում թվով 448 ստուգաթերթով իրականացվել է համապատասխանության գնահատման փաստաթղթի առկայության ստուգում, ինչի արդյունքում 87 ստուգաթերթով (19.4%) արձանագրվել է խախտում: 2020 թվականին` 625 ստուգաթերթով 151 (24.2%) խախտում, իսկ 2019 թվականին` 436 ստուգաթերթով 159 (36.5%) խախտում:

Մակնշման ոլորտում՝ նախատեսվել էր առանց մակնշման կամ թերի մակնշմամբ ոչ պարենային արտադրանքի իրացման նվազում՝ 6-8%-ով:

2021 թվականի ընթացքում թվով 448 ստուգաթերթով իրականացվել է մակնշման պահանջների ստուգում, ինչի արդյունքում 73 ստուգաթերթով (16.3%) արձանագրվել է խախտում: 2020 թվականին` 625 ստուգաթերթով 141 (22.6%) խախտում, իսկ 2019 թվականին` 436 ստուգաթերթով 131 (30.0%) խախտում:

Վերը նշվածից ելնելով կարելի է եզրահանգել, որ ՇՎՏՄ-ի կողմից ձեռնարկված միջոցառումների շրջանակներում արձանագրված արդյունքները համեմատելով նախորդ տարվա արդյունքների հետ հասել է իր կողմից սահմանած թիրախներին:

1. **Իրազեկման միջոցառումները**

ՇՎՏՄ-ի կողմից 2021 թվականին տնտեսվարողների շրջանում իրականացվել են իրազեկման աշխատանքներ` էլեկտրոնային նամակների, փոստի, ինչպես նաև տեսչական այցելությունների միջոցով: Մասնավորոպաես 2021 թվականի իրազեկվել է շուրջ 1310 տնտեսվարող, որից.

* Խաղալիքների ոլորտում` 240 տնտեսվարող
* Օծանելիքակոսմետիկական արտադրանքի ոլորտում` 200
* ԱԳԼՃԿ-ների ոլորտում` 385 տնտեսվարող
* Հեղուկացված ածխաջրածնային գազի ոլորտում` 135
* Ավտոմոբիլային և ավիացիոն բենզինի ոլորտում` 350 տնտեսվարող:

1310 տնտեսվարողներից 1130-ը իրազեկվել են նամակների, 180-ը` փոստի միջոցով:

ՇՎՏՄ-ն 2021 թվականի սեպտեմբերի 13-24-ը ընկած ժամանակահատվածում ՀՀ բոլոր մարզերում և Երևան քաղաքում տեսչական այցելությունների միջոցով իրականացրել է մարզերում` թվով 585, իսկ Երևան քաղաքում` 104 տնտեսվարող սուբյեկտների իրազեկում: Իրազեկման նպատակն է եղել ավտոմոբիլային բենզինի, հեղուկ գազի և սեղմված բնական գազի ոլորտներում տնտեսվարող գործունեություն իրականացնողներին ծանուցել ոլորտը կարգավորող օրենսդրության պահանջների և փոփոխությունների մասին` ընդգծելով դրանք պահպանելու անհրաժեշտությունը: Բացի այդ ՇՎՏՄ-ն իրականացրել է կանխարգելիչ միջոցառումներ` շուրջ 44 տնտեսվարող սուբյեկտներին տրամադրելով խորհրդատվություն և մեթոդական այլ աջակցություն իր իրավասության ոլորտում գտնվող հարցերի վերաբերյալ՝ օգնելով հասկանալ, թե օրենսդրությամբ նախատեսված ինչ միջոցներ պետք է ձեռնարկի տնտեսվարողը՝ իր գործունեությունն օրենքների և այլ իրավական ակտերի պահանջներին համապատասխանեցնելու համար:

Իրազեկման աշխատանքներ են իրականացվել նաև ՀՀ տարածքում գործող առևտրային բանկերի, վարկային կազմակերպությունների և գրավատների շրջանում` վերջիններիս գործունեությունը կարգավորող օրենքների փոփոխությունների մասին ծանուցելու և դրանց պահանջները կատարելու անհրաժեշտության նպատակով:

1. **Վերահսկողության ոլորտում առկա ռիսկերը**

Առավել ռիսկային ոլորտները և տնտեսվարող սուբյեկտները բացահայտելու, նպատակով ՇՎՏՄ-ն տեղեկատվություն է հավաքագրել պետական, տեղական ինքնակառավարման մարմիններից, կազմակերպություններից, քաղաքացիներից և այլ աղբյուրներից: Մասնավորապես ՝

1. Հայաստանի Հանրապետության էկոնոմիկայի, շրջակա միջավայրի, տարածքային կառավարման և ենթակառուցվածքների, բարձր տեխնոլոգիական արդյունաբերության, առողջապահության և արտակարգ իրավիճակների նախարարություններից,
2. Հայաստանի Հանրապետության կառավարությանն ենթակա պետական եկամուտների կոմիտեից,
3. Հայաստանի Հանրապետության սննդամթերքի անվտանգության տեսչական մարմնից,
4. <<Ստանդարտացման և չափագիտության ազգային մարմին>> ՓԲԸ-ից,
5. Հայաստանի Հանրապետության տարածքում իրականացված ուսումնասիրությունների արդյունքում հավաքագրված տվյալներից,
6. Հայաստանի Հանրապետությունում գործող բենզալցակայաններում, հեղուկ ածխաջրածնային գազի լիցքավորման կայաններում և ԱԳԼՃԿ-ներում իրականացված իրազեկման աշխատանքների արդյունքում ձեռք բերված տեղեկատվությունից,
7. Ստացված դիմում-բողոքներից և հեռախոսազանգից,
8. ԶԼՄ-ներից և համացանցից:

ՇՎՏՄ-ի կողմից վերահսկման ենթակա ոլորտում գործող առավել ռիսկային տնտեսավարող սուբյեկտներին բացահայտելու նպատակով ՀՀ կառավարությանն ենթակա պետական եկամուտների կոմիտեի կողմից ստացված ՀՀ տարածք ներմուծված (այդ թվում նաև ԵԱՏՄ-ից) ոչ պարենային արտադրանքի վերաբերյալ տեղեկատվությունը համադրվել է համապատասխանության սերտիֆիկատների և համապատասխանության հայտարարագրերի ռեեստրում զետեղված տվյալների հետ, ինչի արդյունքում պարզվել է, որ 2021 թվականի ընթացքում պարբերաբար և խոշոր ծավալի ոչ պարենային արտադրանք ներմուծող տնտեսվարող սուբյեկտների ընդամենը 39.2%-ն է (2020թ.-ին՝ 37.8%, 2019թ.-ին՝ 36.1%) իր կողմից ներմուծած արտադրանքը ենթարկել համապատասխանության գնահատման: Գրանցվել է համապատասխանության գնահատման ընթացակարգ անցած ՀՀ տարածք ներմուծված ոչ պարենային արտադրանքի աճ՝ 1.4%-ով, ինչը վկայում է ՀՀ տարածք ներմուծված ոչ պարենային արտադրանքի շուկայում անվտանգության ցուցանիշների աճի մասին:

ՀՀ կառավարությանն ենթակա պետական եկամուտների կոմիտեի հետ իրականացված բանակցությունների արդյունքում նախատեսվում է նաև ՇՎՏՄ-ին ընձեռել հնարավորություն իրական ռեժիմով տեղեկատվություն ստանալ ՇՎՏՄ-ի կողմից վերահսկման ենթակա ՀՀ տարածք ներմուծված ոչ պարենային արտադրանքների վերաբերյալ:

ՇՎՏՄ-ն ռիսկային ոլորտները բացահայտելու նպատակով վերլուծել է նաև 2021 թվականի ընթացքում իրականացված ստուգումների արդյունքները՝ ըստ կիրառված ստուգաթերթերի, որի պատկերը հետևյալն է՝

|  |  |  |
| --- | --- | --- |
| N |  Ոլորտի անվանումը | Խախտումները ըստ ստուգաթերթի |
| կիրառ-վել է | խախտում է արձա-նագրվել  | խախտման տեսակարար կշիռը (%) |
|  | Թեթև արդյունաբերության | 43 | 31 | 72.1 |
|  | Բետոնի ամրանավորման համար օգտագործվող պողպատե արտադրանք | 22 | 17 | 77.3 |
|  | Երեխաների և դեռահասների համար նախատեսված արտադրանք | 47 | 13 | 27.7 |
|  | Ավտոմոբիլային բենզին և դիզելային վառելիք | 75 | 40 | 53.3 |
|  | Չափումների միասնականության ապահովում | 236 | 163 | 69.1 |
|  | Սինթետիկ հիմքով լաքեր և ներկեր | 10 | 4 | 40.0 |
|  | Գազանման վառելիքով աշխատող սարքավորումներ | 3 | 1 | 33.3 |
|  | Տեխնիկական միջոցների էլեկտրամագնիսական համատեղելիություն | 15 | 15 | 100.0 |
|  | Ավտոգազալիցքավորման ճնշակայաններ (ԱԳԼՃԿ) | 82 | 68 | 82.9 |
|  | Ցեմենտ | 14 | 11 | 78.6 |
|  | Ցածրավոլտ սարքավորումներ | 41 | 21 | 51.2 |
|  | Խաղալիքներ | 32 | 11 | 34.4 |
|  | Քսանյութեր, յուղերին և հատուկ հեղուկներ | 7 | 3 | 42.9 |
|  | Կենցաղային և սանիտարահիգիենիկ նշանակության ապրանքներ | 28 | 4 | 14.3 |
|  | Օծանելիքակոսմետիկական արտադրանք | 43 | 7 | 16.3 |
|  | Խեցեգործական ամանեղեն | 4 | 0 | 0.0 |
|  | Լվացող և մաքրող միջոցներ  | 11 | 6 | 54.5 |
|  | ռադիոսարքավորումներ | 2 | 1 | 50.0 |
|  | Ծխախոտային արտադրանք | 1 | 1 | 100.0 |
|  | Ծխախոտային արտադրատեսակների փոխարինիչներ | 11 | 11 | 100.0 |
|  | Վերգետնյա տրանսպորտային միջոցներում օգտագործվող անվտանգ ապակիներ | 2 | 0 | 0.0 |
|  | [Փաթեթվածքի](http://mineconomy.am/arm/118/text.html) անվտանգություն | 1 | 1 | 100.0 |
|  | Հեղուկ ածխաջրածնային գազեր | 36 | 2 | 5.6 |

1. **Խորհրդատվական գործունեությունը և դրանց արդյունքները**

2021 թվականին տնտեսվարող սուբյեկտների կողմից հաճախ տրվող հարցերն են եղել.

* ԵԱՏՄ անդամ պետություններում սահմանված կարգով ձեռք բերված համապատասխանության գնահատման փաստաթղթերը վավեր են արդյոք Հայաստանի Հանրապետությունում,
* Որ արտադրանքները և իրացման որ փուլում պետք է ուղեկցվեն համապատասխանության գնահատման փաստաթղթերով,
* Որ տեխնիկական կանոնակարգով է սահմանված տվյալ արտադրանքի անվտանգության պահանջները,
* Որ արտադրանքները պետք է ունենա մակնշում և իրացման որ փուլում,
* Մակնշման պահանջները որ տեխնիկական կանոնակարգով է սահմանված և ինչ պետք է իր մեջ ներառի,
* Որ չափման միջոցներն են ենթակա ստուգաչափման և ինչ պարբերականությամբ,
* Որ մարմիններն են տրամադրում համապատասխանության գնահատման փաստաթղթեր և որքան են դրանք ուժի մեջ:

Նշված հարցերը կարգավորող իրավական ակտերի ցանկը ներկայացված է հավելված 1-ով:

Հարկ է նշել, որ 2019 և 2020 թվականներին տնտեսվարող սուբյեկտների կողմից բարձրացվել են համանման հարցեր:

«Թեժ գիծ» հեռախոսահամարով ստացվել է 333 հեռախոսազանգ (49-ով ավել նախորդ՝ 2020 թվականի համեմատ):

Ստացված հեռախոսազանգերից

* 150-ը վերաբերվել են ՇՎՏՄ-ի լիազորություններին (38-ով ավելի նախորդ՝ 2020 թվականի համեմատ)։

Մասնավորապես՝

ԱԳԼՃԿ-ների ոլորտի վերաբերյալ՝ 15, հեղուկ գազի՝ 20, բենզինի՝ 30 էլեկտրական սարքավորումների՝ 5, օծանելիքակոսմետիկական արտադրանքի՝ 15, տնտեսական և կենցաղային ապրանքների՝ 15, խաղալիքների՝ 15, կոշիկ/հագուստի` 9, ապրանքների սերտիֆիկացմանը և մակնշմանը` 26: Նշված հեռախոսազանգերը կրել են խորհրդատվական բնույթ, տրվել է համապատասխան տեղեկատվություն:

* 183 զանգ ՇՎՏՄ-ին վերապահված լիազորությունների շրջանակներից դուրս է եղել (11-ով ավելի՝ նախորդ՝ 2020թ-ի համեմատ)։

Մասնավորապես՝

109-ը վերաբերվել են գնված ապրանքների հետ վերադարձին կամ փոխանակմանը, 38-ը՝ սպառողների իրավունքների պաշտպանությանը (սպասարկման հետ կապված խնդիրներ՝ նաև օնլայն հարթակներում), 17-ը՝ ապրանքների որակի հետ կապված խնդիրներին, 19-ը` այլ խնդիրների:

ՇՎՏՄ-ն ստացել է 92 գրավոր դիմում-բողոք (10-ով պակաս նախորդ՝ 2020թ-ի համեմատ): ՇՎՏՄ-ի լիազորությունների շրջանակում գտնվող 67 դիմում-բողոքներից 52-ի հիման վրա իրականացվել են ստուգումներ, 15 դիմում-բողոք վերահասցեագրվել է այլ մարմնի կամ մերժվել է Վարչարարության հիմունքների և վարչական վարույթի մասին ՀՀ օրենքի և Հայաստանի Հանրապետությունում ստուգումների կազմակերպման և անցկացման մասին ՀՀ օրենքի պահանջներին չհամապատասխանելու հիմքով: Բոլորին պատշաճ կերպով և օրենքով սահմանված ժամկետներում տրվել են պատասխաններ:

Գրավոր դիմում-բողոքների հիման վրա ստուգումներ են իրականացվել հետևյալ ոլորտներում՝ հեղուկացված ածխաջրածնային գազի լցակայաններ՝ 16, բենզինի և դիզելային վառելիքի լցակայաններ՝ 9, ԱԳԼՃԿ-ներ՝ 17, էլեկտրական սարքավորումներ՝ 4, թեթև արդյունաբերություն՝ 2, ծխախոտային արտադրատեսակներ՝ 1, օծանելիքակոսմետիկական արտադրանք՝ 3:

ՇՎՏՄ-ի լիազորություններից դուրս գտնվող 25 դիմում-բողոքներից 10-ը վերաբերվել են ապրանքները հետ վերադարձնելու խնդրին, 3-ը՝ ապրանքների որակի խնդրին, 4-ը` վերահասցեագրվել են այլ մարմիններ, 8-ը` վերաբերվել են այլ խնդիրների:

Տարվա ընթացքում քաղաքացիներից շատերը դժգոհել են այն հանգամանքից, որ միայն զանգերի հիման վրա ՇՎՏՄ-Ն օրենքով լիազորված չէ ստուգում իրականացնել, և որ նրանց առաջարկվում է գրավոր դիմում-բողոք ներկայացնել: Չնայած ՇՎՏՄ աշխատակիցների կողմից տրվող աշխատանքային ուղղորդումների, զանգի միջոցով բողոք արտահայտող քաղաքացիների միայն փոքր մասն է գրավոր դիմում-բողոք ներկայացրել ՇՎՏՄ:

Հաշվետու ժամանակահատվածում ՇՎՏՄ աշխատակիցները տնտեսվարող սուբյեկտներին տրամադրել են խորհրդատվություն և այլ մեթոդական աջակցություն՝ օգնելով հասկանալ, թե ինչ միջոցներ պետք է ձեռնարկի տնտեսվարողը իր գործունեությունն օրենքների և այլ իրավական ակտերի պահանջներին համապատասխանեցնելու համար: Մասնավորապես, տնտեսվարողներն իրազեկվել են 2021թ. մարտի 24-ին Առևտրի և ծառայությունների մասին ՀՀ օրենքում և «Վարչական իրավախախտումների վերաբերյալ» ՀՀ օրենքում կատարված և 2021թ. հունիսի 7-ից ուժի մեջ մտած փոփոխությունների և Չափումների միասնականության ապահովման մասին ՀՀ օրենքի համապատասխան դրույթների վերաբերյալ:

Տնտեսվարողներին խորհրդատվություն է տրամադրվել նաև ԵԱՏՄ տեխնիկական կանոնակարգերի, մասնավորապես՝ Խաղալիքների անվտանգության մասին, «Ավտոմոբիլային և ավիացիոն բենզինին, դիզելային և նավերի համար նախատեսված վառելիքին, ռեակտիվ շարժիչների համար նախատեսված վառելիքին և մազութին ներկայացվող պահանջների մասին», «Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջները», «Որպես վառելիք օգտագործելու համար նախատեսված հեղուկացված ածխաջրածնային գազերին ներկայացվող պահանջներ» և «Օծանելիքի և կոսմետիկ արտադրանքի անվտանգության մասին» Մաքսային Միության տեխնիկական կանոնակարգերի մասին:

 Նկատելի խնդիրներ կան նաև կապված օնլայն վաճառքով զբաղվող անհատների կամ կազմակերպությունների հետ, քանի որ այդ դաշտը գրեթե ամբողջովին գտնվում է վերահսկողությունից դուրս: Առաջանում են նաև ապրանքների հետ վերադարձի և որակի հետ կապված խնդիրներ:

1. **Կանխարգելիչ միջոցառումները, դրանց նպատակները և արդյունքները**

Զանգվածային լրատվամիջոցներում պարբերաբար լուսաբանվել է ՇՎՏՄ-ի գործունեությունը: ՇՎՏՄ-ի կողմից տարածվել է 7 մամուլի հաղորդագրություն, իսկ ԶԼՄ-ների գրավոր հարցումներին տրված պատասխանների և ՇՎՏՄ-ի ներկայացուցիչների՝ տեքստային ձևաչափով մեկնաբանությունների ընդհանուր քանակը կազմել է 11։ ՇՎՏՄ-ի գործունեությունը լուսաբանվել է նաև մի շարք ռեպորտաժներում և հարցազրույցներում (թվով 6), որոնցում հնչել են ՇՎՏՄ-ի ներկայացուցիչների մեկնաբանությունները: ՇՎՏՄ-ի ֆեյսբուքյան պաշտոնական էջի միջոցով իրականացվել է խորհրդատվական-տեղեկատվական աշխատանք՝ ուղղված սպառողների և տնտեսվարողների իրավագիտակցության բարձրացմանը, ՇՎՏՄ-ի գործունեության վերաբերյալ հանրության տեղեկացվածությանը։ Սպառողների հետ առավել ակտիվ է եղել կապը սոցցանցի միջոցով, անհրաժեշտության դեպքում տրամադրվել է խորհրդատվություն:

Ֆեյսբուք սոցիալական ցանցի միջոցով պարբերաբար տեղեկատվություն է հրապարակվել ՇՎՏՄ-ի իրականացրած ստուգումների արդյունքների, հակահամաճարակային նորմերի պահպանման ուղղությամբ ՇՎՏՄ-ի կողմից տարվող աշխատանքների վերաբերյալ: Պարբերաբար իրազեկում-հանդիպումներ են կազմակերպվել հասարակական կազմակերպությունների, ոլորտում գործող հաշվապահական ասոցիացիաների և այլ շահառու խմբերի հետ:

Գործարկվել է ՇՎՏՄ-ի նոր պաշտոնական կայքը, որի արդիականացման ուղղությամբ աշխատանքները կրում են շարունակական բնույթ: Պարբերաբար աշխատանքներ են տարվել նաև իրազեկման եւ խորհրդատվական աշխատանքներում սոցիալական մեդիա միջոցների ակտիվ կիրառման ուղղությամբ։

1. **Ստուգումները և դրանց արդյունքները**

ՇՎՏՄ-ի կողմից 2019-2022թթ. ստուգումների տարեկան ծրագրերով նախատեսված տնտեսվարող սուբյեկտի մոտ ստուգումների քանակային պատկերը հետևյալն է՝

|  |  |  |  |  |  |
| --- | --- | --- | --- | --- | --- |
| **N** | **Եռամսյակներ** | **2019թ.** | **2020թ.** | **2021թ.** | **2022թ.** |
|  | 1-ին եռամսյակ | 53 | 83 | 100 | 130 |
|  | 2-րդ եռամսյակ | 78 | 103 | 140 | 190 |
|  | 3-րդ եռամսյակ | 67 | 92 | 120 | 152 |
|  | 4-րդ եռամսյակ | 52 | 72 | 90 | 120 |
| ԸՆԴԱՄԵՆԸ | 250 | 350 (աճ 40%) | 450 (աճ 29%) | 592 (աճ 32%) |

ՇՎՏՄ-ի կողմից 2019-2021թթ. տնտեսվարող սուբյեկտի մոտ փաստացի իրականացված ստուգումների քանակային պատկերը հետևյալն է՝

|  |  |  |  |  |
| --- | --- | --- | --- | --- |
| **N** | **Ստուգման հիմքը** | **2019թ.** | **2020թ.** | **2021թ.** |
|  | ծրագրով նախատեսված | 238(86.0%) | 286(58.8%) | 391 (76.1%) |
|  | ՀՀ վարչապետի հանձնարարականով (գյուղատնտեսական մթերք մթերողների ոլորտում՝ չափագիտական կանոնների և նորմերի պահպանման նկատմամբ) | 0 | 92(18.9%) | 0 |
|  | ՀՀ վարչապետի հանձնարարականով (օծանելիքակոսմետի-կական արտադրանք հանդիսացող ալկոգելների նկատմամբ սահմանված պահանջների պահպանման նկատմամբ) | 0 | 52(10.7%) | 0 |
|  | դիմում-բողոքի հիման վրա | 39(14.0%) | 48(10.0%) | 53(10.3%) |
|  | Այլ պետական մարմինների գրությունների հիման վրա | 0 | 8(1.6%) | 70(13.6%) |
| **ԸՆԴԱՄԵՆԸ** | **277** | **486** | **514** |

ՇՎՏՄ-ի կողմից 2021 թվականի ընթացքում իրականացված ստուգումների քանակը նախորդ տարվա համեմատ աճել է 5.8%-ով, իսկ 2019 թվականի համեմատ՝ 85.6%-ով:

Տնտեսվարող սուբյեկտի մոտ ծրագրով նախատեսված ստուգումների քանակը փաստացի իրականացված քանակից քիչ է կազմում՝ պայմանավորված տնտեսվարող սուբյեկտների գործունեության դադարացմամբ, ժամանակավոր դադարեցմամբ, ստուգումը խոչընդոտելու և այլ պատճառներով:

Առկա է նաև այլ պետական մարմիններից ստացված գրությունների հիման վրա իրականացված ստուգումների աճ մոտ 9 անգամ, ինչպես նաև դիմում-բողոքների աճ 10.4%-ով, ինչը արդյունք է սպառողների կողմից իրազեկվածության մակարդակի բարձրացման և ՇՎՏՄ-ի կողմից բողոքներին արագ արձագանքման:

ՇՎՏՄ-ի կողմից 2019 թվականի ընթացքում իրականացված մեկ ստուգման համար պահանջվել է 2.1 մարդ/օր, 2020 թվականին՝ 2.04 մարդ/օր, իսկ 2021 թվականին՝ 2.016 մարդ/օր: Ծախսված ֆինանսական միջոցը կազմել է՝ 2019 թվականին՝ 18714 դրամ, 2020 թվականին՝ 16784 դրամ, իսկ 2021 թվականին՝ 31286 դրամ:

1. **Տնտեսավարող սուբյեկտների կողմից կատարվող իրավական խախտումները և դրանց նկատմամբ կիրառված պատասխանատվության միջոցները**

ՇՎՏՄ-ի կողմից 2019 թվականին ստուգումներն իրականացվել են թվով 562 ստուգաթերթով, որից արձանագրվել է խախտում 333-ով (59.3%), 2020 թվականին՝ 890, որից արձանագրվել է խախտում 480-ով (53.9%), իսկ 2021 թվականին՝ 766, որից արձանագրվել է խախտում 431-ով (56.3%): Նախորդ տարվա համեմետ նկատվում է խախտում արձանագրված ստուգաթերթերի տեսակարար կշռի աճ, ինչը արդյունք է չափումների միասնականության ոլորտում առանց նախապես տեղեկացնելու ստուգումների իրականացմամբ:

ՇՎՏՄ-ի կողմից 2018-2020թթ. ընթացքում կատարված ստուգումների արդյունքում բացահայտված խախտումների պատկերը հետևյալն է՝

|  |  |  |
| --- | --- | --- |
| **N** | **Արձանագրված խախտումների բնույթը** | **Տարեթիվ** |
| 2019թ. | 2020թ. | 2021թ. |
|  | hամապատասխանության գնահատման փաստաթղթերի բացակայություն | 39.8% | 29.2% | 20.2% |
|  | թերի մակնշում կամ բացակայություն | 32.8% | 27.3% | 16.9% |
|  | չափագիտական կանոնների և նորմերի խախտում | 19.5% | 33.5% | 37.8% |
|  | Այլ բնույթի | 7.9% | 10.0% | 25.1% |

Այլ բնույթի խախտումները դրանք հիմնականում անվտանգության ցուցանիշների պահանջների խախտումներն են, որոնք բացահայտվել են լաբորատոր փորձաքննությունների արդյունքում: Նկատվում է համապատասխանության գնահատման և մակնշման պահանջների խախտման նվազում, իսկ չափումների միասնականության և անվտանգության ցուցանիշներով սահմանցված պահանջների խախտման բացահայտման աճ:

Ստուգման արդյունքներով պայմանավորված 2019-2021թթ. ընթացքում նշանակված և փաստացի գանձված տուգանքների պատկերը հետևյալն է՝

|  |  |  |
| --- | --- | --- |
| **2019թ.** | **2020թ.** | **2021թ.** |
| Նշանակված(հազ. դրամ) | Գանձված(հազ. դրամ) | նշանակված(հազ. դրամ) | գանձված(հազ. դրամ) | նշանակված(հազ. դրամ) | գանձված(հազ. դրամ) |
| 30,690 | 24,970(81,4%) | 47,385 | 25,830(54,5%) | 210,574 | 45,325(21,5%) |

Գանձումների գործընթացն օրենքով սահմանված կարգով շարունակվում է:

Ստուգումների ընթացքում, ՇՎՏՄ-ի կողմից բացահայտված խախտումների և թերությունների վերացման նպատակով 2019 թվականին արձակվել է թվով 30 կարգադրագիր, 2020 թվականին՝ 28, իսկ 2021 թվականին՝ 31:

ՇՎՏՄ-ի կողմից իրականացված ստուգումների արդյունքներով պայմանավորված 2019 թվականի ընթացքում հարուցվել է թվով 202 վարչական վարույթ, 2020 թվականին՝ 352, իսկ 2021 թվականին՝ 379:

1. **Օրենսդրական առաջարկները**

ՇՎՏՄ-ի գործունեության արդյունավետությունը բարձրացնելու և օրենսդրական բացերը լրացնելու նպատակով առաջարկվել է մշակել հետևյալ նորմատիվ իրավական ակտերը.

* 1. Փոփոխություն է կատարվել ՀՀ կառավարության 2019 թվականի հունիսի 6-ի N 730-Ն որոշման մեջ, ինչի արդյունքում ՇՎՏՄ-ին հնարավորություն է ընձեռնվել մի շարք ոլորտներում (խաղալիքների, ավտոմոբիլային յուղերի, լվացող միջոցնե­րի, օծանելի­քա­կոս­մե­տի­կական արտադրանքի և ցեմենտի) ձեռք բերել փորձանմուշներ և իրականացնել լաբորատոր փորձաքննություն:
	2. 2021 թվականի մարտի 24-ին ՀՀ Ազգային ժողովը փոփոխություններ է կատարել <<Առևտրի և ծառայությունների մասին Հայաստանի Հանրապետության օրենքում>>, ինչի արդյունքում հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի մանրածախ առեւտրի կետերում վաճառողը պարտավոր է վառելիքաբաշխիչ սարքավորումների վրա տեղադրել տեղեկատվություն վառելիքի անվանման, նպատակային նշանակության վերաբերյալ (կոմունալ-կենցաղային և արտադրական սպառման համար կամ որպես ավտոմոբիլային տրանսպորտի շարժիչային վառելիք), ինչպես նաև հեղուկ վառելիքի մանրածախ առեւտրի կետերում վաճառողը պարտավոր է ունենալ ստուգաչափված տարա եւ սպառողի պահանջով հեղուկ վառելիքի վաճառքն իրականացնել այդ տարայի միջոցով:
	3. 2021 թվականի մարտի 24-ին ՀՀ Ազգային ժողովը փոփոխություններ է կատարել <<Վարչական իրավախախտումների վերաբերյալ>> ՀՀ օրենսգրքում, որով բարձրացվել են վարչական տուգանքները: Բարձրացվել է գազի և բենզինի լցակայաններում չափագիտական կամ վառելիքի որակին առնչվող խախտումների համար սահմանված տուգանքների չափը, դրանք մինչ այժմ եղել են չափազանց ցածր և չեն կատարել իրենց զսպող-պատժող գործառույթը (նախկինում եղել է 50-100 հազ. դրամ, ներկայումս սահմանված է 500 հազ. դրամ և 2 մլն. դրամ):
	4. 2021 թվականի մայիսի 26-ին ընդունվեց [«Չափումների](http://snund.am/%D5%B0%D5%B0-%D6%85%D6%80%D5%A5%D5%B6%D6%84%D5%A8-%D5%BD%D5%B6%D5%B6%D5%A4%D5%A1%D5%B4%D5%A9%D5%A5%D6%80%D6%84%D5%AB-%D5%A1%D5%B6%D5%BE%D5%BF%D5%A1%D5%B6%D5%A3%D5%B8%D6%82%D5%A9%D5%B5%D5%A1%D5%B6/) միասնականության ապահովման մասին» ՀՀ օրենքում փոփոխություն կատարելու մասին ՀՀ օրենքի նախագիծը՝ մասնավորապես.
* ՇՎՏՄ-ին վերապահել Է առանց «Ստանդարտացման և չափագիտության ազգային մարմին» ՓԲԸ-ի ներկայացուցչի ստուգումների ժամանակ չափումների իրականացման իրավասություն,
* Ըստ անհրաժեշտության ստուգման արդյունքներով արձանագրված իրավախախտման հիման վրա տրված կարգադրագրի հետ մեկտեղ կապարակնքում (դրոշմում),
* Կարգադրագրի պահանջները սահմանված ժամկետում չպահպանելը և (կամ) առանց տեսչական մարմնի գրավոր համաձայնեցման չափագիտական վերահսկողություն իրականացնող ծառայողի կողմից դրված կապարակնիքը (դրոշմը) վնասելը կամ հանելը առաջացնում է պատասխանատվություն օրենքով սահմանված կարգով,
* ծառայությունների մատուցման ոլորտում վերահսկողություն իրականացնելու հնարավորություն:
	1. 2021 թվականի մայիսի 26-ին ընդունվեց «Վարչական իրավախախտումների վերաբերյալ» 1985 թվականի դեկտեմբերի 6-ի օրենսգրքում փոփոխությունը՝ ըստ որի տեխնիկական կանոնակարգերի պահանջներին արտադրանքի և ծառայությունների համապատասխանության պետական վերահսկողություն իրականացնող և ՀՀ չափագիտական վերահսկողություն իրականացնող մարմնի ղեկավարի կամ ծառայողի կարգադրագրերով սահմանված պահանջները  սահմանված ժամկետի ընթացքում չպահպանելը կամ առանց ՀՀ չափագիտական վերահսկողություն իրականացնող մարմնի գրավոր համաձայնեցման չափագիտական վերահսկողություն իրականացնող ծառայողի կողմից դրված կապարակնիքը (դրոշմը) վնասելը կամ հանելը առաջացնում է տուգանքի նշանակում` սահմանված նվազագույն աշխատավարձի հինգհարյուրապատիկի չափով:
	2. Ավտոմոբիլային բենզինի և դիզելային վառելիքի շուկայահանման գործընթացում առկա ռիսկերի զսպման (նվազեցման) նպատակով ՇՎՏՄ-ի առաջարկությամբ և անմիջական մասնակցությամբ սույն թվականի մայիսի 26-ին ընդունվել է «Հայաստանի Հանրապետությունում ստուգումների կազմակերպման և անցկացման մասին» օրենքում լրացումներ կատարելու մասին» ՀՀ օրենքը, ինչի արդյունքում ՇՎՏՄ-ին վերապահվել է.
* առանց ստուգման հրամանի նախապես ծանուցման չափագիտական վերահսկողություն իրականացնելու իրավասություն (ուժի մեջ է մտնում սույն թվականի օգոստոսի 9-ին),
* ստուգում իրականացնող անձի կամ ստուգում իրականացնող պետական մարմնի կողմից տնտեսավարող սուբյեկտին օրենքով նախատեսված իրավասությունների շրջանակներում տրված նախկին ստուգմամբ հայտնաբերված թերությունների և խախտումների վերացման վերաբերյալ հանձնարարականի (կարգադրագրի) պահանջների կատարման փաստացի վիճակը պարզելուն ուղղված ստուգումներ իրականացնելու իրավասություն:
	1. Փոփոխություն է կատարվել Հայաստանի Հանրապետության վարչապետի 2018 թվականի հունիսի 11-ի N 732-Լ որոշմամբ հաստատված ՇՎՏՄ)-ի կանոնադրությունում՝ ՇՎՏՄ-ի կազմում ստեղծվել են ևս երկու նոր կառուցվածքային ստորաբաժանումներ՝
* արտադրական կանեփի վերահսկողության իրականացման վարչություն,
* նմուշառման, լաբորատոր փորձաքննությունների և չափումների իրականացման վարչություն:
	1. Ներկայումս մշակվում է «Առևտրի և ծառայությունների մասին» օրենքում լրացումներ կատարելու մասին» ՀՀ օրենքի նախագիծ, որով նախատեսվում է Նավթամթերքի լիցքավորման վառելիքաբաշխիչ աշտարակները կահավորել էլեկտրոնային «Կարգաբերման ռեժիմ»-ի ռեգիստրով: Վերջինս ՀՀ կառավարության որոշմամբ սահմանված կարգով իրական ռեժիմով տեղեկատվություն կտրամադրի ՇՎՏՄ-ին, որի համար անհրաժեշտ է համապատասխան սերվեր իր ծրագրային ապահովմամբ:
	2. Նախատեսվում է «Շուկայի վերահսկողության մասին» ՀՀ օրենքի ընդունում, ինչի արդյունքում ՇՎՏՄ-ին կվերապահվեն նաև հետևյալ իրավասությունները՝
* տեխնիկական կանոնակարգին չհամապատասխանող արտադրանքի իրացման կասեցում, հետ կանչում և ոչնչացում,
* հսկիչ գնման իրականացում,
* դիտարկումների իրականացում:

ՇՎՏՄ-ի գործունեությունը կարգավորող նորմատիվ իրավական ակտերի ցանկը տրված է հավելված 1-ով:

1. **Պաշտոնատար անձանց գործողությունների կամ անգործության դեմ բողոքները**

2019 թվականի ընթացքում ՇՎՏՄ-ի կողմից կիրառված վարչական ակտի դեմ բերվել է թվով 9 հայցադիմում: 2020 թվականին՝ 12 հայցադիմում, իսկ 2021 թվականին՝ 35, վարչական ակտերը անվավեր ճանաչելու պահանջով:

2021 թվականի 35 որոշումներից 6-ը դատարանի կողմից բավարարվել է, 3 վճիռ կայացվել է ի օգուտ ՇՎՏՄ-ի, 5 հայցադիմում վերադարձվել է, 1 հայցադիմումի ընդունումը մերժվել է, 20 հայցադիմումով դեռևս դատաքննություն իրականացված չէ։

1. **Վերահսկման ոլորտի իրավիճակի կանխատեսումը**

 ՇՎՏՄ-ն շարունակական և հետևողական աշխատանքի արդյուքնում կանխատեսում է 2022 թվականի ստորև ներկայացված ցուցանիշների մասով՝

* համապատասխանության գնահատման ոլորտում՝ իրազեկման մակարդակի բարձրացման, ինչպես նաև վերահսկողական գործառույթի գործիքակազմի կիրառմամբ ապահովել համապատասխանության գնահատման ընթացակարգ անցած ոչ պարենային արտադրանքի աճ,
* չափագիտության ոլորտում՝ չափագիտական պետական լիազոր մարմնի հետ համագործակցության մակարդակի բարձրացման և վերահսկողական գործառույթի իրականացմամբ ապահովել ստուգաչափված չափման միջոցների շահագործման աճ,
* մակնշման ոլորտում՝ սպառողների իրազեկման մակարդակի բարձրացման, շուկայի ուսումնասիրության և վերահսկողական գործառույթի գործիքակազմի կիրառմամբ ապահովել առանց մակնշման կամ թերի մակնշմամբ ոչ պարենային արտադրանքի իրացման նվազում,
* ոչ պարենային արտադրանքների ոլորտում՝ անվտանգության ցուցանիշների պահպանման աճ
1. **Որակի ստորաբաժանման կոմից կատարողականի գնահատման վերաբերյալ տարեկան հաշվետվություն**

Սույն կատարողականի գնահատումն իրականացվել է հիմք ընդունելով 2014 թվականի դեկտեմբերի 17-ի Տեսչական մարմինների մասին ՀՀ օրենքի 11-րդ հոդվածի պահանջները և Հայաստանի Հանրապետության կառավարության 2015 թվականի հունիսի 25-ի «Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին» N 693-Ն որոշման հիման վրա կազմված ՇՎՏՄ-ի կատարողականի գնահատման մեթոդոլոգիան:

ՇՎՏՄ-ի կատարողականի գնահատման չափորոշիչներն են՝

1) նպատակի չափորոշիչներ,

2) գործընթացի չափորոշիչներ,

3) արդյունքի չափորոշիչներ:

Արդյունքները համեմատվել են 2020 թվականի կատարողականի գնահատման արդյունքների հետ։

1. **Նպատակի չափորոշիչներ.**
	1. ՇՎՏՄ-ի գործունեության հիմնական նպատակին հասնելու մակարդակը գնահատելու համար վերլուծվել է հաշվետու ժամանակահատվածում ՇՎՏՄ-ի կողմից իրականացված ստուգումների արդյունքում հայտնաբերված խախտումների ընդհանուր կշիռը:

ՇՎՏՄ-ի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերակցությամբ։

2021 թվականին ՇՎՏՄ-ի գործունեության հիմնական նպատակին հասնելու մակարդակը կազմել է 3.33 (hայտնաբերված խախտումների կշիռների հանրագումարը 12023.9, ստուգաթերթերի ընդհանուր կշիռների հանրագումարը 40000):

2020 թվականին ՇՎՏՄ-ի գործունեության հիմնական նպատակին հասնելու մակարդակը կազմել է 3.52 (hայտնաբերված խախտումների կշիռների հանրագումարը 12295.5, ստուգաթերթերի ընդհանուր կշիռների հանրագումարը 43400):

ՇՎՏՄ-ի գործունեության հիմնական նպատակին հասնելու մակարդակը 0.19 միավորով նվազել է, ինչը պայմանավորված է հայտնաբերված խախտումների 6% աճով (2021 թվականին հայտնաբերված խախտումները կազմել են օգտագործված ստուգաթերթերի 58%, իսկ 2020 թվականին այդ ցուցանիշը կազմել է 52%):

Հիմնական նպատակին հասնելու մակարդակը առանձին ոլորտներով ներկայացված է Հավելված 2-ում:

1.2) Ոլորտի առավել ռիսկային բնագավառներում փոփոխությունների առկայությունըգնահատելու համար վերլուծվում է հաշվետու ժամանակահատվածում ՇՎՏՄ-ի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերակցությամբ։

|  |  |  |
| --- | --- | --- |
| **ՈԼՈՐՏ** | **2021** | **2020** |
| ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | **Նպատակին հասնելու մակարդակը** | ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | **Նպատակին հասնելու մակարդակը** |
| ԱԳԼՃԿ | 743 | 3700 | **4,98** | 375 | 2150 | **5,73** |
| Խաղալիքներ | 125.1 | 1200 | **9,59** | 535.1 | 2450 | **4,58** |
| [Ավտոմոբիլային և ավիացիոն բենզին, դիզելային և նավերի համար նախատեսված վառելիք](http://mineconomy.am/arm/120/text.html) | 353 | 3650 | **10,34** | 100 | 1300 | **13** |
| [Օծանելիք և կոսմետիկ արտադրանք](http://mineconomy.am/arm/108/text.html) | 162 | 2150 | **13,27** | 700 | 5500 | **7,86** |

 1․3) Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները:

2020 թվականին ՇՎՏՄ-ի կողմից ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 2 աշխատակից:

2021 թվականին ՇՎՏՄ-ի կողմից ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 3 աշխատակից:

1.4) Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները:

2020 թվականին ՇՎՏՄ-ի կողմիցխորհրդատվության, մեթոդական աջակցության և կանխարգելման նպատակով ծախսվել է 1 705 250 դրամ, իսկ հատկացված մարդկային ռեսուրսները կազմել են 10 աշխատակից: Նյութական միջոցները ծախսվել են տնտեսվարող սուբյեկտների կողմից կորոնավիրուսի համավարակով պայմանավորված պարետի որոշումներով սահմանված պահանջների և պայմանների պահպանման նկատմամբ մշտադիտարկման աշխատանքների իրականացման համար:

2021 թվականին ՇՎՏՄ-ի կողմիցխորհրդատվության, մեթոդական աջակցության և կանխարգելման նպատակով ծախսվել է 1 213 400 դրամ, իսկ հատկացված մարդկային ռեսուրսները կազմել են 12 աշխատակից: Նյութական միջոցները ծախսվել են ավտոմոբիլային բենզինի, հեղուկ գազի և սեղմված բնական գազի ոլորտները կարգավորող օրենսդրության պահանջների և փոփոխությունների մասին տնտեսվարող սուբյեկտների ծանուցման համար:

1․5) Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը[[1]](#footnote-1)։

2020 թվականինՇՎՏՄ-ի կողմից կազմվել և ներկայացվել են օրենսդրական փոփոխությունների 4 առաջարկ։

2021 թվականին ՇՎՏՄ-ի կողմից կազմվել և ներկայացվել են օրենսդրական փոփոխությունների 5 առաջարկ:

1. **Գործընթացի չափորոշիչներ**

Գործընթացի չափորոշիչները վերաբերում են ՇՎՏՄ-ի գործառույթների իրականացման ընթացքին:

2.1) Ըստ անհրաժեշտության իրականացված ստուգումների միջին տևողությունըգնահատելու համար վերլուծվել և համեմատել է հաշվետու ժամանակահատվածում տարեկան ծրագրով չնախատեսված, սակայն ՇՎՏՄ-ի կողմից իրականացված ստուգումների միջին տևողությունը:

2020 թվականին ՇՎՏՄ-ի կողմից ըստ անհրաժեշտության իրականացված ստուգումների միջին տևողությունը կազմել է 1,6 օր:

2021 թվականին ՇՎՏՄ-ի կողմից ըստ անհրաժեշտության իրականացված ստուգումների միջին տևողությունը կազմել է 2,2 օր:

2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ:Չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերակցությունը։

2020 թվականին բարձր ռիսկային տնտեսավարող սուբյեկտներում ու ստուգման օբյեկտներում ՇՎՏՄ-ի ստուգումների տարեկան ծրագրով նախատեսված և իրականացված ստուգումների քանակականհարաբերակցությունը կազմել է 0,694: Բարձր ռիսկային տնտեսավարող սուբյեկտների և ստուգման օբյեկտների քանակը 198 է, իսկ ստուգումների տարեկան ծրագրով հաշվետու ժամանակահատվածի համար նախատեսված և իրականացված ստուգումների քանակը 285:

2021 թվականին բարձր ռիսկային տնտեսավարող սուբյեկտներում ու ստուգման օբյեկտներում ՇՎՏՄ-ի ստուգումների տարեկան ծրագրով նախատեսված և իրականացված ստուգումների քանակականհարաբերակցությունը կազմել է 0,741: Բարձր ռիսկային տնտեսավարող սուբյեկտների և ստուգման օբյեկտների քանակը 289 է, իսկ ստուգումների տարեկան ծրագրով հաշվետու ժամանակահատվածի համար նախատեսված և իրականացված ստուգումների քանակը 390:

2.3) Ստուգումների տարեկան ծրագրում ընդգրկված ստուգումների միջին տևողությունըհաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերակցությամբ։

2020 թվականին ՇՎՏՄ-ի կողմից ստուգումների տարեկան ծրագրում ընդգրկված ստուգումների միջին տևողությունը կազմել է 2,7 օր:

2021 թվականին ՇՎՏՄ-ի կողմից ստուգումների տարեկան ծրագրում ընդգրկված ստուգումների միջին տևողությունը կազմել է 2,2 օր:

2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին։

2020 թվականին ըստ անհրաժեշտության ստուգումներ, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ, չեն իրականացվել։

2021 թվականին ըստ անհրաժեշտության ստուգումներ, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ, չեն իրականացվել։

2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից:Չափորոշչի գնահատումը կատարվել է հիմք ընդունելով չափորոշչում նշված հարցերի վերաբերյալ ստացված դիմում-բողոքները։

2020 թվականին նշված հարցերի վերաբերյալ ՇՎՏՄ-ի դեմ դիմում-բողոքներ չեն ստացվել։

2021 թվականին նշված հարցերի վերաբերյալ ՇՎՏՄ-ի դեմ դիմում-բողոքներ չեն ստացվել։

1. **Արդյունքի չափորոշիչներ**

Արդյունքի չափորոշիչները վերաբերում են ՇՎՏՄ-ի կոնկրետ լիազորության իրականացման անմիջական արդյունքին:

3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը

2020 թվականին ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը կազմել է 0,694: ՇՎՏՄ-ի կողմից իրականացվել է 198 ըստ անհրաժեշտության ստուգում (ստուգումների տարեկան ծրագրով իրականացվել 285 ստուգում):

2021 թվականին ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը կազմել է 0,246: ՇՎՏՄ-ի կողմից իրականացվել է 96 ըստ անհրաժեշտության ստուգում (ստուգումների տարեկան ծրագրով իրականացվել 390 ստուգում):

3.2) ՇՎՏՄ-ի վերահսկման երեքից հինգ բարձր ռիսկային բնագավառներում իրավիճակի փոփոխությունը[[2]](#footnote-2) հաշվարկվում է նշված բնագավառներում առկա իրավիճակի գնահատականը համեմատելով նախորդ տարվա իրավիճակի գնահատականի հետ։

2020 թվական

|  |  |  |
| --- | --- | --- |
| Ոլորտ | Տարեկան ծրագրով նախատեսված ստուգման ենթարկված տնտեսվարողների ռիսկայնությունը մինչև ստուգում | Տարեկան ծրագրով նախատեսված ստուգման ենթարկված տնտեսվարողների ռիսկայնությունը ստուգման ավարտից հետո |
| Խաղալիքների անվտանգություն |

|  |  |  |
| --- | --- | --- |
| Բարձր | Միջին | Ցածր |
| 47 | 2 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 49 | 0 | 0 |

 |
| **Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջներ** |

|  |  |  |
| --- | --- | --- |
| Բարձր | Միջին | Ցածր |
| 26 | 1 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 27 | 0 | 0 |

 |
| **Երեխաների և դեռահասների համար նախատեսված արտադրանք** |

|  |  |  |
| --- | --- | --- |
| Բարձր | Միջին | Ցածր |
| 23 | 0 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 23 | 0 | 0 |

 |

2021 թվական

|  |  |  |
| --- | --- | --- |
| Ոլորտ | Տարեկան ծրագրով նախատեսված ստուգման ենթարկված տնտեսվարողների ռիսկայնությունը մինչև ստուգում | Տարեկան ծրագրով նախատեսված ստուգման ենթարկված տնտեսվարողների ռիսկայնությունը ստուգման ավարտից հետո |
| Խաղալիքների անվտանգություն |

|  |  |  |
| --- | --- | --- |
| Բարձր | Միջին | Ցածր |
| 23 | 1 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 22 | 2 | 0 |

 |
| **Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջներ** |

|  |  |  |
| --- | --- | --- |
| Բարձր | Միջին | Ցածր |
| 62 | 0 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 62 | 0 | 0 |

 |
| **Երեխաների և դեռահասների համար նախատեսված արտադրանք** |

|  |  |  |
| --- | --- | --- |
| Բարձր | Միջին | Ցածր |
| 33 | 4 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 33 | 4 | 0 |

 |

 3.3) Ըստ առանձին ստուգման հատկացված ֆինանսական միջոցները և մարդկային ռեսուրսները:

2020 թվականին ըստ առանձին ստուգման հատկացված ֆինանսական միջոցները կազմել են 16 784 դրամ, իսկ մարդկային ռեսուրսները կազմել են 2,04 աշխատակից:

2021 թվականի ըստ առանձին ստուգման հատկացված ֆինանսական միջոցները կազմել են 31 286 դրամ, իսկ մարդկային ռեսուրսները կազմել են 2,016 աշխատակից:

3.4) ՇՎՏՄ-ի, ՇՎՏՄ-ի աշխատակիցների դեմ բերված դիմում-բողոքների քանակը և դրանց արդյունքները։

2020 թվականին տնտեսվարող սուբյեկտների կողմից բողոքարկվել են դատարանում ՇՎՏՄ-ի 17 որոշում։ 14 հայցադիմում դատարանի կողմից բավարարվել է, 1 վճիռ կայացվել է ի օգուտ ՇՎՏՄ-ի, 1 հայցադիմումի ընդունումը մերժվել է և 1 հայցադիմումով դեռևս դատաքննություն իրականացված չէ:

2021 թվականին տնտեսվարող սուբյեկտների կողմից բողոքարկվել են դատարանում ՇՎՏՄ-ի 35 որոշում: 6 հայցադիմում դատարանի կողմից բավարարվել է, 3 վճիռ կայացվել է ի օգուտ ՇՎՏՄ-ի, 5 հայցադիմում վերադարձվել է, 1 հայցադիմումի ընդունումը մերժվել է, 20 հայցադիմումով դեռևս դատաքննություն իրականացված չէ։

Հավելված 1

|  |  |  |
| --- | --- | --- |
| **N** | **Իրավական ակտի անվանումը** | **Ընդունող մարմին** |
| **անվանումը**  | **ամսաթիվը** | **համարը** |
|  | Վ[արչական իրավախախտումների վերաբերյալ ՀՀ օրենսգիրք](http://prosafe.am/Pastatxter/Iravakan-akter/Orenkner/VIV_orensgirq%20%281%29.pdf) | Գերագույն խորհուրդ | 06 դեկտեմբերի 1985թ. | -- |
|  | Վարչարարության հիմունքների և վարչական վարույթի մասին ՀՀ օրենք | ՀՀ Ազգային ժողով | 18 փետրվարի 2004թ. | ՀՕ-41-Ն |
|  | Հայաստանի հանրապետությունում ստուգումների կազմակերպման և անցկացման մասին ՀՀ օրենք | ՀՀ Ազգային ժողով | 17 մայիսի 2000թ. | ՀՕ-60 |
|  | Տ[եսչական մարմինների մասին ՀՀ օրենք](http://prosafe.am/Pastatxter/Iravakan-akter/Orenkner/TMM_orenq%20%281%29.pdf) | ՀՀ Ազգային ժողով | 17 դեկտեմբերի 2014թ. | ՀՕ-254-Ն |
|  | Թանկարժեք մետաղների մասին ՀՀ օրենք | ՀՀ Ազգային ժողով | 23 մաիսի 2006թ. | ՀՕ-83-Ն |
|  | Տեխնիկական կանոնակարգման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-19-Ն |
|  | Ստանդարտացման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-21-Ն |
|  | Չափումների միասնականության ապահովման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-22-Ն |
|  | Առևտրի և ծառայությունների մասին ՀՀ օրենք | ՀՀ Ազգային ժողով | 24 նոյեմբերի 2004թ. | ՀՕ-134-Ն |
|  | Նյութական պահուստի մասին ՀՀ օրենք | ՀՀ Ազգային ժողով | 4 մարտի 2020թ. | ՀՕ-129-Ն |
|  | Թմրամիջոցների և հոգեմետ (հոգեներգործուն) նյութերի մասին ՀՀ օրենք | ՀՀ Ազգային ժողով | 22 դեկտեմբերի 2002թ. | ՀՕ-518-Ն |
|  | Սպառողների իրավունքների պաշտպանության մասին ՀՀ օրենք | ՀՀ Ազգային ժողով | 26 հունիսի 2001թ. | ՀՕ-197 |
|  | Հայաստանի Հանրապետությունում մաքսային միության տեխնիկական կանոնակարգերը գործողության մեջ դնելու կարգի մասին | Եվրասիական տնտեսական հանձնաժողովի կոլեգիա | 14 ապրիլի 2015թ. | N 28 որոշում |
|  | Ցածրավոլտ սարքավորումների անվտանգության մասին ՄՄ ՏԿ 004/2011 | Մաքսային միության հանձնաժողով | 16 օգոստոսի 2016թ. | N 768 որոշում |
|  | Օծանելիքակոսմետիկական արտադրանքի անվտանգության մասին ՄՄ ՏԿ 009/2011  | Մաքսային միության հանձնաժողով | 23 սեպտեմբերի 2011թ. | N 799 որոշում |
|  | [Երեխաների և դեռահասների համար նախատեսված արտադրանքի անվտանգության մասին ՄՄ ՏԿ 007/2011](http://prosafe.am/Pastatxter/Verahskoghutyun/EAC/3.pdf)  | Մաքսային միության հանձնաժողով | 23 սեպտեմբերի 2011թ. | N 797 որոշում |
|  | [Ավտոմոբիլային և ավիացիոն բենզինին, դիզելային և նավերի համար նախատեսված վառելիքին, ռեակտիվ շարժիչների համար նախատեսված վառելիքին և մազութին ներկայացվող պահանջների մասին ՄՄ ՏԿ 013/2011](http://prosafe.am/Pastatxter/Verahskoghutyun/EAC/4.pdf) | Մաքսային միության հանձնաժողով | 18 հոկտեմբերի 2011թ. | N 826 որոշում |
|  | [Տեխնիկական միջոցների էլեկտրամագնիսական համատեղելիությունը ՄՄ ՏԿ 020/2011](http://prosafe.am/Pastatxter/Verahskoghutyun/EAC/5.pdf) | Մաքսային միության հանձնաժողով | 9 դեկտեմբերի 2011թ. | N 879 որոշում |
|  | [Գազանման վառելիքով աշխատող սարքավորումների անվտանգության մասին ՄՄ ՏԿ 016/2011](http://prosafe.am/Pastatxter/Verahskoghutyun/EAC/6.pdf) | Մաքսային միության հանձնաժողով | 9 դեկտեմբերի 2011թ. | N 875 որոշում |
|  | [Խաղալիքների անվտանգության մասին ՄՄ ՏԿ 008/2011](http://prosafe.am/Pastatxter/Verahskoghutyun/EAC/7.pdf) | Մաքսային միության հանձնաժողով | 23 սեպտեմբերի 2011թ. | 2011թ. որոշում |
|  | [Կահույքագործական արտադրանքի անվտանգության մասին ՄՄ ՏԿ 025/2011](http://prosafe.am/Pastatxter/Verahskoghutyun/EAC/8.pdf) | Մաքսային միության հանձնաժողով | 15 հունիսի 2012թ. | N 32 որոշում |
|  | [Թեթև արդյունաբերության արտադրանքի անվտանգության մասին ՄՄ ՏԿ 017/2011](http://prosafe.am/Pastatxter/Verahskoghutyun/EAC/9.pdf) | Մաքսային միության հանձնաժողով | 9 դեկտեմբերի 2011թ. | N 876 որոշում |
|  | [Քսայուղերի, յուղերի և հատուկ հեղուկների նկատմամբ պահանջների մասին ՄՄ ՏԿ 030/2011](http://prosafe.am/Pastatxter/Verahskoghutyun/EAC/10.pdf) | Մաքսային միության հանձնաժողով | 20 հունիսի 2012թ. | N 59 որոշում |
|  | [Փաթեթվածքի անվտանգության մասին ՄՄ ՏԿ 005/2011](http://prosafe.am/Pastatxter/Verahskoghutyun/EAC/11.pdf) | Մաքսային միության հանձնաժողով | 16 օգոստոսի 2011թ. | N 769 որոշում |
|  | [Ծխախոտային արտադրանքի մասին ՄՄ ՏԿ 035/2011](http://prosafe.am/Pastatxter/Verahskoghutyun/EAC/Tskhakhot.pdf) | Եվրասիական տնտեսական հանձնաժողով | 12 նոյեմբերի 2014թ. | N 107 որոշում |
|  | Որպես վառելիք օգտագործելու համար նախատեսված հեղուկացված ածխաջրածնային գազերին ներկայացվող պահանջների մասին ԵԱՏՄ ՏԿ 036/2016 | Եվրասիական տնտեսական հանձնաժողով | 9 օգոստոսի 2016թ. | N 68 որոշում |
|  | Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառումը սահմանափակելու մասին ԵԱՏՄ ՏԿ 037/2016 | Եվրասիական տնտեսական հանձնաժողո | 18 հոկտեմբերի 2016թ.  | N 113 որոշում |
|  | Հանքային պարարտանյութերին ներկայացվող պահանջների մասին ԵԱՏՄ ՏԿ 039/2016 | Եվրասիական տնտեսական հանձնաժողով | 30 նոյեմբերի 2016թ. | N 150 որոշում |
|  | Քիմիական արտադրանքի անվտանգության մասին ԵԱՏՄ ՏԿ 041/2011 | Եվրասիական տնտեսական հանձնաժողով | 3 մարտի 2017թ. | N 119 որոշում |
|  | Էներգախնայող սարքերի էներգաարդյունավետությանը ներկայացվող պահանջների մասին ԵԱՏՄ ՏԿ 048/2019 | Եվրասիական տնտեսական հանձնաժողով | 18 օգոտստոսի 2019թ. | N 114 որոշում |
|  | Հրդեհային անվտանգության և հրդեհի մարման ապահովման միջոցների պահանջների մասին ԵՏՄ ՏԿ 043/2017  | Եվրասիական տնտեսական հանձնաժողով | 23 հունիսի 2017թ. | N 40 որոշում |
|  | Փոխադրման և (կամ) օգտագործման համար պատրաստված նավթի անվտանգության մասին ԵՏՄ ՏԿ 045/2017 | Եվրասիական տնտեսական հանձնաժողով | 20 դեկտեմբերի 2017թ. | N 89 որոշում |
|  | Տրանսպորտային փոխադրման և (կամ) օգտագործման համար նախապատրաստված բնական այրվող գազի անվտանգության մասին ԵԱՏՄ ՏԿ 046/2018 | Եվրասիական տնտեսական հանձնաժողով | 14 սեպտեմբերի 2018թ. | N 74 որոշում |
|  | Հեղուկ և գազային ածխաջրածինների փոխադրման համար մայրուղային խողովակաշարերին ներկայացվող պահանջների մասին ԵԱՏՄ ՏԿ 049/2020 | Եվրասիական տնտեսական հանձնաժողով | 23 դեկտեմբերի 2020թ. | N 121 որոշում |
|  | Երասիական տնտեսական միության (մաքսային միության) տեխնիկական կանոնակարգերի պահանջների պահպանման նկատմամբ պետական վերահսկողություն իրականացնող լիազոր մարմինները | ՀՀ կառավարություն | 30 հունվարի 2015թ. | N 71-Ն |
|  | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոցների տեխնիկական կանոնակարգ | ՀՀ կառավարություն | 16 դեկտեմբերի 2004թ. | N 1795-Նորոշում |
|  | Սինթետիկ հիմքով լաքերի և ներկերի տեխնիկական կանոնակարգ | ՀՀ կառավարություն | 18 նոյեմբերի 2004թ. | N 1647-Ն որոշում |
|  | Վերգետնյա տրանսպորտային միջոցներում օգտագործվող անվտանգ ապակիների տեխնիկական կանոնակարգ | ՀՀ կառավարություն | 24 փետրվարի 2005թ. | N 289-Ն որոշում |
|  | Սննդամթերքի հետ շփվող պոլիմերային և այդ հիմքով պլաստմասսայե արտադրանքների տեխնիկական կանոնակարգ | ՀՀ կառավարություն | 25 մայիսի 2005թ. | N 679-Ն որոշում |
|  | Ռադիոսարքավորումների և հեռահաղորդակցության վերջնակետային սարքավորումների տեխնիկական կանոնակարգ | ՀՀ կառավարություն | 15 դեկտեմբերի 2005թ. | N 2228-Ն որոշում |
|  | Բետոնի ամրանավորման համար օգտագործվող պողպատե արտադրանքներին ներկայացվող պահանջների տեխնիկական կանոնակարգ | ՀՀ կառավարություն | 2 փետրվարի 2006թ. | N 179-Ն որոշում |
|  | Ցեմենտներին ներկայացվող պահանջների տեխնիկական կանոնակարգ | ՀՀ կառավարություն | 10 օգոստոսի 2006թ. | N 1136-Ն որոշում |
|  | Կենցաղային և սանիտարահիգիենիկ նշանակության թղթե և քիմիական թելքերից ապրանքներին ներկայացվող պահանջների տեխնիկական կանոնակարգ | ՀՀ կառավարություն | 19 հոկտեմբերի 2006թ. | N 1546-Ն որոշում |
|  | Սեղմված բնական կամ հեղուկացված նավթային գազով աշխատելու համար ավտոտրանսպորտային միջոցների վրա գազաբալոնային սարքավորումների տեղադրման տեխնիկական կանոնակարգը և գազաբալոնային ավտոտրանսպորտային միջոցների տեխնիկական շահագործման հրահանգ | ՀՀ կառավարություն | 28 սեպտեմբերի 2005թ. | N 2388-Ն որոշում |
|  | Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջների տեխնիկական կանոնակարգ | ՀՀ կառավարություն | 28 օգոստոսի 2008թ. | N 1101-Ն որոշում |
|  | Խեցեգործական ամանեղենի վերաբերյալ տեխնիկական կանոնակարգ | ՀՀ կառավարություն | 16 նոյեմբերի 2006թ. | N 1750-Ն որոշում |
|  | Շինարարական ապակիներին ներկայացվող անվտանգության պահանջների տեխնիկական կանոնակարգ | ՀՀ կառավարություն | 3 դեկտեմբերի 2009թ. | N 1419-Ն որոշում |
|  | Ավտոմոբիլային տրանսպորտային միջոցներում սեղմված բնական գազով աշխատող վառելիքային համակարգին ներկայացվող պահանջների տեխնիկական կանոնակարգ | ՀՀ կառավարություն | 24 դեկտեմբերի 2015թ. | N 1520-Ն որոշում |
|  | 1000 վ-ից բարձր լարման փոխարկման էլեկտրական ապարատներին ներկայացվող անվտանգության պահանջների տեխնիկական կանոնակարգ | ՀՀ կառավարություն | 23 նոյեմբերի 2006թ. | N 1922-Ն որոշում |
|  | Հարգադրոշմների, տարբերանիշերի և անվանանիշերի ձևերը, չափերը, նկարագրությունը և դրանց պատրաստման, հաշվառման ու տնօրինման կարգը | ՀՀ կառավարություն | 07 դեկտեմբերի 2006թ. |  N 1935-Ն որոշում |
|  | Թանկարժեք մետաղներից պատրաստված իրերի հարգորոշման և հարգադրոշմման գործունեության պայմանների և տեխնիկական պահանջների կիրառման կարգը | ՀՀ կառավարություն | 21 դեկտեմբերի 2006թ. | N 1916-Ն որոշում |
|  | Արտադրական կանեփի արտադրության, ներմուծման, արտահանման կամ մեծածախ առևտրի իրականացման լիցենզավորման կարգերը, լիցենզավորման հայտի ձևերը և այդ գործունեության տեսակների իրականացման լիցենզիաների ձևերը հաստատելու մասին | ՀՀ կառավարություն | 15 հուլիսի 2021 թվական | N 1170-Ն որոշում |

Հավելված 2

|  |  |  |  |  |
| --- | --- | --- | --- | --- |
| ՈԼՈՐՏՆԵՐ |  | 2021 |  | 2020 |
| ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | ***Նպատակին հասնելու մակարդակը*** |  | ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | ***Նպատակին հասնելու մակարդակը*** |
|  | ԱԳԼՃԿ | **743** | **3700** | **4.979** | **375** | **2150** | **5.73** |
|  | Խաղալիքներ | **125.1** | **1200** | **9.59** | **535.1** | **2450** | **4.578** |
|  | [Ավտոմոբիլային և ավիացիոն բենզին, դիզելային և նավերի համար նախատեսված վառելիք](http://mineconomy.am/arm/120/text.html) | **353** | **3650** | **10.339** | **100** | **1300** | **13** |
|  | Քսուքային նյութեր, յուղեր և հատուկ հեղուկներ | **83** | **300** | **3.61** | **34** | **300** | **8.82** |
|  | Չափումների միասնականության ապահովում |  | **6932** | **14850** | **2.14** | **5406** | **13200** | **2.44** |
|  | Կահույքագործական արտադրանք  |  | Ստուգումներ չեն իրականացվել |  | Ստուգումներ չեն իրականացվել |
|  | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոցներ | **110** | **450** | **4.09** |  | **123** | **1600** | **13.008** |
|  | [Ցածրավոլտ սարքավորումներ](http://mineconomy.am/arm/100/text.html) | **600** | **2050** | **3.416** | **996** | **3450** | **3.46** |
|  | [Գազանման վառելիքով աշխատող սարքավորումներ](http://mineconomy.am/arm/103/text.html) | **30** | **150**  | **5** |  | **71** | **250** | **3.52** |
|  | Օդաճնշական դողեր | Ստուգումներ չեն իրականացվել | Ստուգումներ չեն իրականացվել |
|  | Սինթետիկ հումքով լաքեր և ներկեր | **152** | **450** | **2.96** |  | **153** | **500** | **3.267** |
|  | [Օծանելիք և կոսմետիկ արտադրանք](http://mineconomy.am/arm/108/text.html) | **162** | **2150** | **13.27** | **700** | **5500** | **7.857** |
|  | Բետոնի ամրանավորման համար օգտագործվող պողպատե արտադրանք | **510** | **900** | **1.76** | **150** | **250** | **1.66** |
|  | Ռադիոսարքավորումների և հեռահաղորդակցության վերջնակետային սարքավորումներ  | **30** | **100** | **3.33** | **62** | **100** | **1.61** |
|  | Տեխնիկական միջոցների էլեկտրամագնիսական համատեղելիություն | **397.5** | **1500** | **3.77** | **647** | **2150** | **3.32** |
|  | Թեթև արդյունաբերության արտադրանք | **1012** | **2150** | **2.12** | **1576** | **3100** | **1.967** |
|  | Ծխախոտային արտադրանք | **6** | **250** | **41.66** | Ստուգումներ չեն իրականացվել |
|  | Վերգետնյա տրանսպորտային միջոցներում օգտագործվող անվտանգ ապակիներ | **0** | **100** | **-** | **60** | **100** | **1.66** |
|  | Սննդամթերքի հետ շփվող պոլիմերային և այդ հիմքով պլաստմասսայե արտադրանք | Ստուգումներ չեն իրականացվել |  | **132.5** | **1400** | **10.56** |
|  | Կենցաղային և սանիտարահիգիենիկ նշանակության թղթե և քիմիական թելքերից ապրանքներ | **105.4** | **1350** | **12.808** |  | **347.5** | **2000** | **5.75** |
|  | [Երեխաների և դեռահասների համար նախատեսված արտադրանք](http://mineconomy.am/arm/101/text.html) | **412.4** | **1850** | **4.48** | **515.4** | **1200** | **2.328** |
|  | Ավտոմոբիլային տրանսպորտային միջոցներում սեղմված բնական գազով աշխատող վառելիքային համակարգ | Ստուգումներ չեն իրականացվել |  | Ստուգումներ չեն իրականացվել |
|  | Հեղուկ գազ | **50** | **2000** | **40** |  | **0** | **1050** | **-** |
|  | Շինարարական ապակիներ | Ստուգումներ չեն իրականացվել |  | Ստուգումներ չեն իրականացվել |
|  | Խեցեգործական ամանեղեն | **0** | **150** | **-** |  | **192** | **950** | **4.947** |
|  | Ցեմենտ | **198.5** | **650** | **3.27** | **120** | **300** | **2.5** |
|  | 1000 Վ-ից բարձր լարման փոխարկման էլեկտրական ապարատներ | Ստուգումներ չեն իրականացվել |  | Ստուգումներ չեն իրականացվել |
|  | [Փաթեթվածք](http://mineconomy.am/arm/118/text.html) | **12** | **50** | **4.16** | **0** | **100** | **-** |
|  | Թանկարժեք մետաղներից պատրաստված իրեր | Ստուգումներ չեն իրականացվել | Ստուգումներ չեն իրականացվել |
|  | Թանկարժեք մետաղներից պատրաստված իրերի հարգորոշման և հարգադրոշմման գործունեության պայմաններ և պահանջներ | Ստուգումներ չեն իրականացվել | Ստուգումներ չեն իրականացվել |

1. Այս կետի համար հաշվետու ժամանակահատված է համարվում չորս եռամսյակը։ [↑](#footnote-ref-1)
2. Այս կետի համար հաշվետու ժամանակահատված է համարվում չորորդ եռամսյակը։ [↑](#footnote-ref-2)